Ulkoasiainvaliokunta arvioi Itämeren jännitteitä hallitusta laveammin – myös Naton rooli nostetaan epäsuorasti esiin - Kotimaa - Helsingin Sanomat
Ulkoasiainvaliokunta arvioi Itämeren jännitteitä hallitusta laveammin – myös Naton rooli nostetaan epäsuorasti
Suomalaiset hävittäjät osallistuivat Naton ilmaharjoituksiin Virossa viime huhtikuussa. Suomalaiset harjoittelivat eksyneen lentokoneen saattamista kansainvälisestä ilmatilasta ja luovuttamista Belgian hävittäjille, sekä ilmataistelua Puolan hävittäjien kanssa. (KUVA: Marko Mumm)
Julkaistu: 21.11.2016 15:27
Eduskunnan ulkoasiainvaliokunta arvioi HS:n tietojen mukaan Itämeren jännitteisen tilanteen syitä laveammin kuin hallitus.
Mietintöluonnoksessa hallituksen ulko- ja turvallisuuspoliittisesta selonteosta valiokunta tiettävästi painottaa Venäjän lisäksi epäsuorasti myös Naton toimia ja roolia Itämeren alueen epävakauden lisääntymisessä.
Selonteon valmistelua seuraava eduskunnan parlamentaarinen työryhmä katsoi niin ikään, että jännitteiden taustalla on negatiivinen kierre, joka on syntynyt eri osapuolten toimien ja vastatoimien perusteella.
”Valiokunnan puheenjohtajan Matti Vanhasen https://www.hs.fi/haku/?query=matti+vanhasen(kesk) kädenjälki näkyy työssä”, sanoo eduskuntalähde.
”Toimintaympäristön kuvaus on realistisempi kuin selonteossa. Mietintöluonnoksessa tunnustetaan, että Itämeren alueella on kaksi osapuolta; ei vain Venäjä, joka kiristää tilannetta”, lähde jatkaa.
Valiokunta julkista mietintönsä huomenna tiistaina. Hallitus antoi selonteon aivan juhannuksen alla.
Kansanedustaja Erkki Tuomiojahttps://www.hs.fi/haku/?query=erkki+tuomioja (sd) kirjoitti mietinnöstä tuoreessa Facebook-päivityksessään: ”Näyttää siltä, että saamme siitä hyvässä yhteisymmärryksessä selvästi selontekoa paremman ja tasapainoisemman vastauksen.”
Tuomioja ei halunnut selvittää arviotaan enempää maanantaina.
”Palataan mietintöön tiistaina, kun se on valmis.”
Valiokuntaa vetävän Vanhasen mukaan kaikkien valiokunnan jäsenten kädenjälki näkyy mietinnössä. Sen sisältöön hän ei halua vielä tarkemmin mennä.
”Emme pehmentele. Pyrimme kiihkottomaan arvioon. Olemme kriittisiä myös Venäjään päin. Työ on yhä vielä jonkin verran kesken. Odotetaan huomiseen”, Vanhanen sanoo.
Mietintö on eduskunnan vastaus hallituksen selontekoon. Hallituksen selonteon sisältöä mietintö ei muuta.